text: Strangari reglur fyri brenniolju til skip
text: #000000
text: Fyrsta januar minkar loyvda nøgdin av svávuli í brenniolju hjá skipum. Øll føroysk skip og skip, sum sigla í føroyskum sjógvi, skulu tá nýta olju, sum í mesta lagi inniheldur 0,5 vektprosent av svávuli. Fyri skip, sum ætla sær at liggja við bryggju ella ankraði á føroyskum firðum, er kravið longu nú strangari enn hetta. Í fjør kom kunngerð, sum sigur, at skip, sum liggja fyri akker ella við kei, skulu nýta olju, sum ikki hevur meira enn 0,1 % av svávuli.
text: #000001
text: Kravið um 0,5 % svávulinnihald kemur frá IMO, Sjóvinnustovninum undir ST. Har er samtykt, at frá 1. Januar 2020 kunnu skip í millumlanda sigling ikki brúka olju við meira enn 0,5 vektprosenti av svávuli í oljuni. Tó kunnu tey brenna olju við hægri svávulinnihaldi, um tey kunnu reinsa roykin, so útlátið ikki er meira enn tað, sum svarar til at brenna olju við 0,5 % av svávuli. Harafturat hevur stovnurin lýst nøkur øki, har enn minni svávulinnihald er loyvt. Til dømis er bert loyvt at brenna olju við 0,1 % av svávuli í Norðsjónum og Eystursjónum. Hetta sama lága svávulmarkið er galdandi fyri skip, sum liggja í havn í ES-londunum, og eisini í Føroyum.
text: #000002
text: Umhvørvisstovan hevur eftirlit við, at skip brúka røttu oljuna. Umhvørvisstovan hevur kannað nøkur skip, og øll skipini høvdu olju við lægri svávulinnihaldi enn 0,1% umborð.
text: #000004
text: Flestu skip á okkara leiðum brúka olju sum brennievni, bæði tá tey sigla og tá tey liggja við bryggju, og flestu føroysku skip nýta gassolju, sum er tunn og inniheldur lítið av svávuli. Størri skip kunnu brenna olju, sum er munandi tjykkri enn gassoljan, og verður nevnd tungolja. Hon kann í dag innihald upp til 3,5 prosent av svávuli, og framvegis verða lóglig. Ofta er innihaldið tó onkustaðni millum 1,5 % og 2,5% av svávuli.
text: #000005
text: Tá olja brennur í motorinum, verður hon fyrst og fremst til koltvíiltu, vanliga nevnt CO2, og vatn. Harafturat eru lutfalsliga smærri nøgdir av øðrum evnum í roykinum, alt eftir hvat slag av olju, sum verður brend, og hvat motorslag talan er um.
text: #000006
text: Tá olja við svávuli verður brend í motorum, kemur eisini svávultvíilta ella SO2 úr motorinum. SO2 saman við luft og vatndropum verður til svávulsýru.
text: #000007
text: Til seinast kann nevnast, at sótbitlar í ymsum støddum eisini koma frá forbrenningini í motorum.
text: #000009
text: Meðan CO2-útlátið er høvuðsatvoldin til vakstrarhúsárin á umhvørvið, kunnu hesi trý seinastu evnini øll hava árin á heilsuna hjá fólki nærhendis dálkingarkeldunum, um innihaldið av hesum evnum í luftini støðugt er omanfyri ávís virði. Harafturat súrga bæði svávultvíilta og nitrogentvíilta vatn og jørð.
text: #000010
text: Góðkenning til nýggja turrdokk á Skála
text: #000012
text: Góðkenning av eini royndarverkætlan at seta eitt sjóvarfalsorkuverk út í Vestmannasundi
text: #000014
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000016
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000017